CELEX: 62015TN0175
Language: hu
Date: 2015-04-10 00:00:00
Title: T-175/15. sz. ügy: 2015. április 10-én benyújtott kereset – Mabrouk kontra Tanács

20.7.2015   
            
            
               HU
            
            
               Az Európai Unió Hivatalos Lapja
            
            
               C 236/42
            
         2015. április 10-én benyújtott kereset – Mabrouk kontra Tanács
   (T-175/15. sz. ügy)
   (2015/C 236/57)
   Az eljárás nyelve: angol
   
      Felek
   
   
      Felperes: Mohamed Marouen Ben Ali Bel Ben Mohamed Mabrouk (Tunisz, Tunézia) (képviselők: J.-R. Farthouat, J.-P. Mignard és N. Boulay ügyvédek, S. Crosby solicitor)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a tunéziai helyzet tekintetében egyes személyekkel és szervezetekkel szemben hozott korlátozó intézkedésekről szóló 2011/72/KKBP határozat (HL 2011. L 28., 62. o.) módosításáról szóló 2015/157/KKBP tanácsi határozatot (HL 2015. L 26., 29. o.), amennyiben e jogi aktusok a felperesre vonatkoznak, mivel e korlátozó intézkedések a vagyon Európai Unióban történő befagyasztását jelentik; és
            
         
               —
            
            
               kötelezze az alperest a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   
               1.
            
            
               Az első jogalap azon alapul, hogy a felperessel szembeni eljárások jellegüknél, lényegüknél, valamint időtartamuknál fogva nem biztosítanak a Tanács számára a megtámadott jogi aktus tekintetében elegendő jogalapot.
            
         
               2.
            
            
               A második jogalap azon alapul, hogy a megtámadott jogi aktus összeegyeztethetetlen az Európai Unió Alapjogi Chartájának 47. cikkével, mivel azt az említett 47. cikk értelmében vett ésszerű idő elvének a megsértésével fogadták el.
            
         
               3.
            
            
               A harmadik jogalap azon alapul, hogy Tunézia sikeresen teljesítette a demokrácia felé tartó átmenetet, ahogy azt többek között maga a Tanács is elismerte, ezért a megtámadott jogi aktus tárgytalan, ennélfogva jogellenes.
            
         
               4.
            
            
               A negyedik jogalap az ártatlanság vélelmének a megsértésén, valamint a megfelelő ügyintézés elvének a jelenleg is tartó megsértésén alapul, amellyel összefüggésben a megtámadott jogi aktus sérti ezen elvet és jogellenes.
            
         
               5.
            
            
               Az ötödik jogalap nyilvánvaló értékelési hibán alapul, amennyiben a megtámadott jogi aktust az ügy büntetőjogi aspektusainak, különösen a tényállásának a figyelmen kívül hagyásával, kizárólag a Tanács közös kül- és biztonságpolitikára vonatkozó célkitűzéseire való hivatkozással fogadták el.
            
         
               6.
            
            
               A hatodik jogalap a felperes tulajdonhoz való jogának a megsértésén alapul.